Maaron Saveeŋ Tooni Patabuyaaŋ Rut 1\n1-2 Muuŋ kat, yes Israela lezi kinik mako, ve tamtamon toozi siriv timin daaba pazi ve tiŋgin zi. Saawe ee, pitool tiina ivot. Saawe tana, ŋeer ee ilepleep, eeza Elimelek, ve azaawa eeza Naimi. Ve natuzŋa zitamoot ru, ee eeza Malon, ve ite eeza Kilion. Rumei toozi Eprata. Nugh toozi, ene Betelem tau igheen ila taan sirivu to Yuda. Saawe tau pitool tiina tana ivot, Elimelek yesuru azaawa ve natuzŋa ru tipul Betelem, ve tila tileep izi taan sirivu to Moap. Tilepleep ta sewe irau ndaman siriv. 3 Ra Elimelek imaat, ve Naimi tomania natŋa ru tana, yes mon tileep. 4-5 Naimi natŋa tivai Moap tinazi ru. Ee eeza Opa, ve ite eeza Rut. Yes tileep ta sewe irau ndaman saŋavul, ra Malon yesuru Kilion anazi timaat. Tauvene Naimi imin naar ve imin kakam. Le azaawa mako, ve le natŋa paam mako.\n6 Naimi ilepleep izi Moap, ve ilooŋ tighe Yoova iuul tamtamon tooni Israela gha igham mariri tiina ivot pazi. Tauvene Naimi tomania raulivaŋa ru tiburig tipul taan to Moap, ve tighe timuul tila pa nugh puughu to Naimi. 7 Tipul nugh tau tilepleep pani na, ve titaghon eez tau ila pa taan sirivu to Yuda. 8 Tilaghlaagh tila ve Naimi isaav pa raulivaŋa ru ighe: “Aa, yamru amuul ala pa tinamimŋa ve aleep tomani zi. Yamru tane lolomim isaghav ghau tomania zeran toit tau timaat ne, ve agham poghani ghei kat. Tauvene yau nasuŋ Yoova naghe i igham poghani gham paam. 9-10 I tauu pale iuul gham ve avai muul. Leso azuwamimŋa matazi payam ve aleep poia.” Naimi isavia saveeŋ tane le isov, ve tomania raulivaŋa tivasaghavu zi ve titaŋ tiina. Titaŋtaŋ le isov, ra raulivaŋa tisaav pani tighe: “Mako. Itiŋa tala pa ziiri waaro tsio.”\n20 Eemon Naimi iyol aliŋazi ighe: “Yam awaat ezag Naimi muul sov. Awaat ezag ‘Mara.’ * Eez Naimi puughu ene vene: ‘Paghuuna.’ Ve saveeŋ ‘Mara’, puughu ene: ‘Papaii’.\n22 Ene sinaiŋ to Naimi tau ipul taan to yes Moapa, ve yesuru rauliva Rut tau Moap tinazi na, † Rut, i Moap tinazi. Yes Moapa tivot ila to Lot. Mose ibood tutuuŋ tau iŋgalsekin yes Israela pa vaiŋ yes Moapa (Ughita Lo 23:3). Eemon sinaiŋ to Rut itotoi ghiit ighe Maaron loolo pa nughmariŋ ve ighe igham zi timin tamtamon tooni.\n*1:20: Eez Naimi puughu ene vene: ‘Paghuuna.’ Ve saveeŋ ‘Mara’, puughu ene: ‘Papaii’.\n†1:22: Rut, i Moap tinazi. Yes Moapa tivot ila to Lot. Mose ibood tutuuŋ tau iŋgalsekin yes Israela pa vaiŋ yes Moapa (Ughita Lo 23:3). Eemon sinaiŋ to Rut itotoi ghiit ighe Maaron loolo pa nughmariŋ ve ighe igham zi timin tamtamon tooni.